CELEX: 22007D0094
Language: el
Date: 2007-07-06 00:00:00
Title: Απόφαση της Μεικτής Επιτροπής του ΕΟX αριθ. 94/2007, της 6ης Ιουλίου 2007 , για την τροποποίηση του παραρτήματος XΧI (Στατιστικά στοιχεία) της συμφωνίας για τον ΕΟΧ

13.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 328/46
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
   αριθ. 94/2007
   της 6ης Ιουλίου 2007
   για την τροποποίηση του παραρτήματος XΧI (Στατιστικά στοιχεία) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ TOY ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα XXΙ της συμφωνίας τροποποιήθηκε με την απόφαση αριθ. 62/2007 της Μεικτής Επιτροπής του ΕΟΧ της 8ης Ιουνίου 2007 (1).
            
         
               (2)
            
            
               Ο κανονισμός (ΕΚ) αριθ. 224/2007 της Επιτροπής, της 1ης Μαρτίου 2007, για τροποποίηση του κανονισμού (ΕΚ) αριθ. 1216/2003 όσον αφορά τις οικονομικές δραστηριότητες που καλύπτει ο δείκτης κόστους εργασίας (2), πρέπει να ενσωματωθεί στη συμφωνία.
            
         
               (3)
            
            
               Ο κανονισμός (EΚ) αριθ. 294/2007 της Επιτροπής, της 20ής Φεβρουαρίου 2007, σχετικά με τη θέσπιση για το 2006 του καταλόγου βιομηχανικών προϊόντων Prodcom που προβλέπεται από τον κανονισμό (ΕΟΚ) αριθ. 3924/91 του Συμβουλίου (3), πρέπει να ενσωματωθεί στη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα XXΙ της συμφωνίας τροποποιείται ως εξής:
   
               1.
            
            
               Προστίθενται το ακόλουθο κείμενο στο σημείο 18h [κανονισμός (ΕΚ) αριθ. 1216/2003 της Επιτροπής]:
               «, όπως τροποποιήθηκε από:
               
                           —
                        
                        
                           
                              32007 R 0224: Κανονισμός (ΕΚ) αριθ. 224/2007 της Επιτροπής, της 1ης Μαρτίου 2007 (ΕΕ L 64 της 2.3.2007, σ. 23).».
                        
                     
         
               2.
            
            
               Το παρόν κείμενο προσαρμογής στο σημείο 18h [κανονισμός (ΕΚ) αριθ. 1216/2003 της Επιτροπής] γίνεται προσαρμογή α).
            
         
               3.
            
            
               Το ακόλουθο κείμενο προσαρμογής παρεμβάλλεται μετά την προσαρμογή α) στο σημείο 18h [κανονισμός (ΕΚ) αριθ. 1216/2003 της Επιτροπής]:
               
                           «β)
                        
                        
                           Στο άρθρο 4 παράγραφος 2 οι λέξεις “και η Νορβηγία” προστίθενται μετά τη λέξη “Σουηδία”.».
                        
                     
         
               4.
            
            
               Το ακόλουθο σημείο παρεμβάλλεται μετά το σημείο 4ad [κανονισμός (ΕΚ) αριθ. 317/2006 της Επιτροπής]:
               
                           «4ae.
                        
                        
                           
                              32007 R 0294: Κανονισμός (EΚ) αριθ. 294/2007 της Επιτροπής, της 20ής Φεβρουαρίου 2007, σχετικά με τη θέσπιση για το 2006 του καταλόγου βιομηχανικών προϊόντων Prodcom που προβλέπεται από τον κανονισμό (ΕΟΚ) αριθ. 3924/91 του Συμβουλίου (ΕΕ L 83 της 23.3.2007, σ. 1).».
                        
                     
         Άρθρο 2
   Τα κείμενα των κανονισμών (ΕΚ) αριθ. 224/2007 και (ΕΚ) αριθ. 294/2007 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 7 Ιουλίου 2007, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 6 Ιουλίου 2007.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Stefán Haukur JÓHANNESSON
      
   
   
      (1)  ΕΕ L 266 της 11.10.2007, σ. 27.
   
      (2)  ΕΕ L 64 της 2.3.2007, σ. 23.
   
      (3)  ΕΕ L 83 της 23.3.2007, σ. 1.
   
      (4)  Δεν αναφέρονται συνταγματικές απαιτήσεις.